
‘ఒక మనసు’ చిత్రం తర్వాత కొంత విరామం తీసుకొన్న నాగబాబు కుమార్తె నిహారిక మరో సినిమా చేయడానికి అంగీకరించారు. ఎం.ఆర్. ఎంటర్టైన్ మెంట్స్, కవిత కంబైన్స్ సంస్థలు సంయుక్తంగా నిర్మించే ఈ చిత్రం షూటింగ్  శుక్రవారం ఉదయం హైదరాబాద్ ఫిల్మ్నగర్ దైవ సన్నిధానంలో మొదలైంది.   ఈ చిత్రానికి  నూతన దర్శకుడు రవిదుర్గాప్రసాద్ దర్శకత్వం వహిస్తున్నారు. దేవుని విగ్రహంపై చిత్రీకరించిన ముహూర్తపు సన్నివేశానికి దర్శకుడు మారుతి కెమెరా స్విచాన్ చేయగా, హీరో శ్రీకాంత్ క్లాప్ కొట్టారు. దర్శకుడు మెహర్ రమేశ్ , నాగబాబు గౌరవ దర్శకత్వం వహించారు.  ఈ సందర్భంగా చిత్ర నిర్మాతలు మరిసెట్టి రాఘవయ్య, బండారు బాబీ మాట్లాడుతూ ‘మెగా హీరోయిన్ నిహారిక కథానాయికగా సినిమా తీస్తున్నందుకు ఆనందంగా ఉంది. ఈ నెలాఖరున రెగ్యులర్ షూటింగ్ ప్రారంభిస్తున్నాం. సరికొత్త జోనర్లో రూపుదిద్దుకొనే ఈ చిత్రానికి సంబంధించిన మరికొన్ని వివరాలు త్వరలో తెలియజేస్తాం. పృథ్వీ ఓ కీలక పాత్ర పోషించే ఈ సినిమాలో సీనియర్ ఆర్టిస్టులు ప్రధాన పాత్రలు పోషించనున్నారు’ అని తెలిపారు.

‘oka manasu’ chitram tarvaata kontha viraamam teesukonna nagababu kumarte niharika maro sinima cheyadaaniki angeekarinchaaru. em.ar. entertine ments, kavita combines samsthalu samyuktamgaa nirminche ee chitram shooting  sukravaaram udayam hyderabad filmnagar daiva sannidhaanamlo modalaindi.   ee chitraaniki  noothana darsakudu ravidurgaprasad darsakatvam vahistunnaaru. devuni vigrahampai chitreekarinchina muhurtapu sannivesaaniki darsakudu maaruti kemera swichan cheyagaa, heero srikant clap kottaru. darsakudu mehar ramesh , nagababu gaurava darsakatvam vahinchaaru.  ee sandarbhamgaa chitra nirmaatalu marisetti raghavayya, bandaaru babi maatlaadutuu ‘mega heroin niharika kathaanaayikagaa sinima teestunnanduku aanandamgaa undi. ee nelaakharuna regular shooting praarambhistunnaam. sarikotta jonarlo roopudiddukone ee chitraaniki sambandhinchina marikonni vivaraalu twaralo teliyajestam. pruthvee oo keelaka paatra poshinche ee cinemalo seanier aartistulu pradhaana paatralu pooshinchanunnaaru’ ani telipaaru.